बे गामिनिनो गागि एबा रायजो-राजाफोरा खौरांगिरिफोरनि सिगाङाव बुंवोदि थांनाय बोसोरफोरावनो आबुङै लुफुंजानो गोनां सोरखारि न’खौ हाथिसार भिसिडिसिनि सोद्रोमाया आबुङै लुफुंनानै होयाखै । जायनि जावनाव बे गामिनिनो थागिबिफोरा आद्रा थानाय खामानिखौ गाव-गावनो रां खरस खालामनानैसो अन्थाय-बालाफोर रोगानानै लुना लानो गोनां जादों होननानै बुंथिदों। आद्रा थानाय खामानिखौ थाबैनो मावफुंनानै होनो थाखाय हाथिसार भिसिडिसिनि सोद्रोमाखौ खावलायदों आरो जेबो थिरांथा लायाबा आइननि राहा लानाय जागोन होननानैबो बुङो।